Rikunarita-ORG/Wikinium huggingface dataset:
# क़ब्रिस्तान

मुस्लिम क़ब्रिस्तान
**क़ब्रिस्तान** या **क़ब्रस्तान** एक ऐसी जगह है जहाँ मरे हुए लोगों के अवशेष दफ़नाए या खनन किये जाते हैं। क़ब्रिस्तान शब्द अरबी शब्द क़ब्र से आया है जिस का तात्पर्य है कि मुर्दों को ज़मीन में दफ़नाने की जगह. कब्रिस्तान शब्द का इस्तेमाल अक्सर क़ब्र के साथ किया जाता है, लेकिन कब्रिस्तान मुख्य रूप से एक मस्जिद के अंदर के सेहन में या दरगाह के अंदर सेहन में या फिर एक ख़ास जगह जहां क़ब्रें हों, संदर्भित करता है।

## इन्हें भी देखें

* क़ब्र
* मक़बरा
* स्मशान

## सन्दर्भ

## बाहरी कड़ियाँ
# पुनर्बीमा

**पुनर्बीमा** एक बीमा है जिसे एक बीमा कंपनी किसी अन्य बीमा कंपनी से खरीदती है ताकि किसी बड़े दावे की घटना के जोखिम से खुद को (कम से कम आंशिक रूप से) सुरक्षित किया जा सके।  पुनर्बीमा के साथ, कंपनी अपनी बीमा देनदारियों का कुछ हिस्सा दूसरी बीमा कंपनी को ("सीडेस") देती है।  पुनर्बीमा पॉलिसी खरीदने वाली कंपनी को अधिकांश व्यवस्थाओं के तहत "सीडिंग कंपनी" या "सीडेंट" कहा जाता है।  पुनर्बीमा पॉलिसी जारी करने वाली कंपनी को "पुनर्बीमाकर्ता" कहा जाता है।  क्लासिक मामले में, पुनर्बीमा बीमा कंपनियों को प्रमुख दावों की घटनाओं, जैसे कि तूफान और जंगल की आग जैसी बड़ी आपदाओं के बाद विलायक बने रहने की अनुमति देता है।  जोखिम प्रबंधन में अपनी बुनियादी भूमिका के अलावा, पुनर्बीमा का उपयोग कभी-कभी सीडिंग कंपनी की पूंजी आवश्यकताओं को कम करने के लिए, या कर शमन या अन्य उद्देश्यों के लिए किया जाता है।

पुनर्बीमाकर्ता या तो एक विशेषज्ञ पुनर्बीमा कंपनी हो सकती है, जो केवल पुनर्बीमा व्यवसाय करती है, या कोई अन्य बीमा कंपनी।  पुनर्बीमा स्वीकार करने वाली बीमा कंपनियाँ व्यवसाय को "अनुमानित पुनर्बीमा" के रूप में संदर्भित करती हैं।
# राजनीतिक अभियान

**राजनीतिक अभियान** किसी राजनीतिक दल या उम्मीदवार द्वारा मतदाताओं को प्रभावित करने और समर्थन प्राप्त करने के लिए किया जाने वाला संगठित प्रयास होता है। इसमें प्रचार, जनसंपर्क, मीडिया का उपयोग, सार्वजनिक कार्यक्रम और अन्य रणनीतियाँ शामिल होती हैं। राजनीतिक अभियान का मुख्य उद्देश्य जनता को नीतियों, विचारों और योजनाओं से अवगत कराना और चुनाव में अधिकतम मत प्राप्त करना होता है। इसके माध्यम से समाज में राजनीतिक जागरूकता और नागरिक भागीदारी को भी बढ़ावा दिया जाता है।

## प्रकार

राजनीतिक अभियान कई प्रकार के हो सकते हैं, जिनमें शामिल हैं:

* **चुनावी अभियान**: किसी विशेष चुनाव में मतदाताओं को प्रभावित करने के लिए किया जाने वाला अभियान।
* **सामाजिक अभियान**: किसी सामाजिक मुद्दे पर जन जागरूकता बढ़ाने और समर्थन जुटाने के लिए किया जाने वाला अभियान।
* **नैतिक या विचारधारात्मक अभियान**: किसी विचारधारा, नीति या दर्शन को समाज में फैलाने के लिए किया जाने वाला अभियान।

## रणनीतियाँ और उपकरण

राजनीतिक अभियान में विभिन्न रणनीतियाँ और उपकरण प्रयोग में लाए जाते हैं:

* मीडिया प्रचार (टीवी, रेडियो, अख़बार, सोशल मीडिया)
* जनसंपर्क कार्यक्रम और रोड शो
* चुनावी घोषणाएँ और घोषणापत्र
* व्यक्तिगत संपर्क (door-to-door campaigning)
* विज्ञापन और पोस्टर अभियान

### मीडिया प्रबंधन (Media Management)

मीडिया प्रबंधन राजनीतिक अभियान का एक महत्वपूर्ण हिस्सा है। इसका उद्देश्य यह सुनिश्चित करना है कि उम्मीदवार या दल द्वारा दिया गया संदेश जनता तक सही और प्रभावी ढंग से पहुंचे। मीडिया प्रबंधन में दो मुख्य प्रकार शामिल हैं:

* **भुगतान मीडिया (Paid Media)**: इसमें विज्ञापन, कार्यक्रम और प्रचार गतिविधियों के माध्यम से सीधे मीडिया में खर्च किया जाता है। इसका लाभ यह है कि अभियान नियंत्रित तरीके से संदेश जनता तक पहुँचाता है और चुनाव के नजदीक आते ही इसकी तीव्रता बढ़ा सकता है।
* **अर्जित मीडिया (Earned Media)**: इसमें मीडिया कवरेज मुफ्त में प्राप्त होती है, जैसे समाचार लेख, सोशल मीडिया पोस्ट या किसी विवाद/घोटाले के कारण मीडिया में चर्चा। अर्जित मीडिया हमेशा सकारात्मक नहीं होती, लेकिन यह अभियान की दृश्यता बढ़ाने में मदद करती है।

### डिजिटल और सोशल मीडिया अभियान

आधुनिक राजनीतिक अभियान में डिजिटल और सोशल मीडिया का प्रयोग अत्यधिक बढ़ गया है। सोशल मीडिया प्लेटफॉर्म जैसे फेसबुक, ट्विटर, इंस्टाग्राम और यूट्यूब अभियानों को व्यापक दर्शकों तक पहुँचाने, मतदाताओं के साथ बातचीत करने और तेजी से संदेश फैलाने में मदद करते हैं। डिजिटल अभियान अक्सर डेटा विश्लेषण और लक्षित विज्ञापन के माध्यम से अधिक प्रभावशाली बनाये जाते हैं।

## महत्व और प्रभाव

राजनीतिक अभियान लोकतंत्र में महत्वपूर्ण भूमिका निभाते हैं क्योंकि ये मतदाताओं को सूचना प्रदान करते हैं, उनकी राय निर्माण में मदद करते हैं, और चुनावी प्रक्रिया में सक्रिय भागीदारी सुनिश्चित करते हैं। एक सफल राजनीतिक अभियान मतदाताओं की भावनाओं, प्राथमिकताओं और स्थानीय मुद्दों को ध्यान में रखते हुए रणनीतियाँ तैयार करता है।

विश्व स्तर पर, राजनीतिक अभियान विभिन्न देशों में अलग-अलग रणनीतियों और तकनीकों का उपयोग करते हैं। उदाहरण के लिए, अमेरिका में टीवी और डिजिटल विज्ञापनों का व्यापक प्रयोग होता है, जबकि भारत में रोड शो, जनसभा और सामाजिक मीडिया अभियानों का संयोजन आम है।

## सन्दर्भ
# द वॉशिंगटन पोस्ट

द वॉशिंगटन पोस्ट|  बृहस्पितवार जून 2, 2011, के लिए मुख्य पृष्ठ |
| प्रकार |
दैनिक समाचार पत्र |
| प्रारूप |
व्यापकपर्ण |
| स्वामित्व |
द वॉशिंगटन पोस्ट कंपनी |
| प्रकाशक |
कैथरीन वेमाउथ |
| संपादक |
मार्कस ब्रोच्ली |
| Staff writers |
740 पत्रकार (लगभग) |
| संस्थापना |
1877 |
| मुख्यालय |
1150 15 स्ट्रीट, N.W. वॉशिंगटन डी॰ सी॰, संयुक्त राज्य अमेरिका |
| वितरण |
545,345 प्रतिदिन 764,666 रविवार |
| ISSN |
0190-8286  |
| जालपृष्ठ |
washingtonpost.com |

द वॉशिंगटन पोस्ट (अंग्रेज़ी: *The Washington Post*) वॉशिंगटन डी॰ सी॰ का सबसे बड़ा और अभी-तक विद्यमान सबसे पुराना दैनिक समाचार पत्र है। अंग्रेजी भाषा के इस पत्र की स्थापना सन् 1877 में संयुक्त राज्य अमेरिका की राजधानी वॉशिंगटन डी॰ सी॰ में हुई थी। *द पोस्ट* का राष्ट्रीय राजनीति पर एक विशेष महत्त्व है। डीसी, मैरीलैंड और वर्जीनिया के संस्करण दैनिक संचलन के लिए मुद्रित होते हैं। समाचार पत्र व्यापकपर्ण के स्वरूप में प्रकाशित किया जाता है, जिसमें काले और सफेद दोनों रंग में मुद्रित तस्वीरों का प्रयोग होता है।

## सन्दर्भ

## बाहरी कड़ियाँ

* औपचारिक जालस्थल
* द वॉशिंगटन पोस्ट कंपनी की आधिकारिक वेबसाइट
* "द वॉशिंगटन पोस्ट कंपनी इतिहास"
# अमेरिकी सीनेट

**संयुक्त राज्य सीनेट** अमरीकी कांग्रेस की ऊपरी प्रतिनिधि सभा है। हाउस ऑफ रेप्रेसेंटेटिव कांग्रेस की निचली प्रतिनिधि सभा है। भारतीय लोकतंत्र में सीनेट की तुलना राज्यसभा से की जा सकती है।

**सीनेट के विशेषाधिकार** हैं:

* (1) उपराष्ट्रपति का निर्वाचन,
* (2) महाभियोग का निर्णयन,
* (3) राष्ट्रपति द्वारा की गई नियुक्तियों का पुष्टीकरण,
* (4) विदेशी राज्यों के साथ की गई संधियों का पुष्टीकरण।

कांग्रेस के दोनों सदनों के वर्णित विशेषाधिकारों के अतिरिक्त कुछ अधिकार ऐसे हैं जो दोनों सदनों को समान रूप से प्राप्त हैं और दोनों सदन मिलकर संविधान के अंतर्गत इनका प्रयोग करते हैं। ये अधिकतर निम्नलिखित हैं :

* (1) कांग्रेस के दोनों सदनों को दो तिहाई बहुमत से संविधान में संशोधन के प्रस्ताव प्रस्तुत करने का अधिकार,
* (2) दोनों सदनों का अपने-अपने निर्वाचनों के समय, स्थान तथा निर्वाचन के ढंग को निश्चित करना,
* (3) संघीय कार्यपालिका के विभिन्न विभागों तथा विभिन्न संघीय पदाधिकारियों के पदों के निर्माण का अधिकार,
* (4) न्याय संबंधी कतिपय अधिकार भी कांग्रेस के अंतर्गत हैं,
* (5) परराष्ट्र-संबंध-संचालन तथा अंतरराष्ट्रीय मामलों से संबद्ध कतिपय अधिकार,
* (6) कांग्रेस को 13 विषयों में विधिनिर्माण का अधिकार है।
# रुचि

कुछ लोगों को शंख इकठ्ठे करने की रुचि होती है
**रुचि** या **शौक़** ऐसी क्रियाएँ होती हैं जो आनंद के लिये अवकाश (फ़ुर्सत) के समय की जाएँ। इनमें खेल, मनोरंजन, कला, संगीत, किसी विषय का अध्ययन या उस से सम्बन्धित चीज़ें इकठ्ठी करना, इत्यादि शामिल हैं। यह क्रियाएँ व्यवसायिक रूप से या पैसे कमाने की चाह में नहीं करी जाती बल्कि केवल व्यक्तिगत दिलचस्पी के अधार पर इनपर समय ख़र्च करा जाता है। रूचि वह प्रेरक शक्ति हैं जो हमे किसी व्यक्ति ,वस्तु, या क्रिया के प्रति ध्यान देने के लिए प्रेरित करता है।

## इन्हें भी देखें

* बाग़बानी

## सन्दर्भ
# जीवन बीमा

**जीवन बीमा** (life insurance) एक लिखित करार है जो किसी व्यक्ति (बीमाधारी) एवं बीमाप्रदाता के बीच में किया जाता है। इस करार में बीमाप्रदाता, बीमाधारी की मृत्यु या कोई दुर्घटना होने पर उसे कोई पूर्वस्वीकृत राशि देने का वादा करता है। इस वादे के बदले में बीमाधारी व्यक्ति को एक निर्धारित राशि किसी निर्धारित समयान्तराल पर किसी निर्धारित अवधि तक देते रहने के लिये सहमत होता है।

जीवन बीमा में पॉलिसी का भुगतान निश्चित है तथा बीमित घटना का घटित होना भी निशित है किन्तु इसके घटित होने का समय निश्चित नहीं है। इसलिए जीवन बीमा को 'जीवन आश्वासन' कहते हैं। जीवन बीमा की विषयवस्तु मनुष्य है।

भारत में पालसी धारक के हितों कि रक्षा करने हेतु,एवं  बीमा उद्योग का क्रमबद्ध विनियमन, संवर्धन तथा संबधित व आकस्मिक मामलों पर कार्य करने हेतु बीमा विनियामक और विकास प्राधिकरण (Insurance Regulatory and Development Authority / IRDA) का संगठन किया गया है।

## जीवन बीमा अनुबन्ध के आधारभूत सिद्धान्त

* (१) बीमा योग्य हित
* (२) परम् सद्विश्वास
* (३) जीवन बीमा प्रसंविदा, क्षतिपूर्ति की प्रसंविदा नहीं है। जीवन के हानि की क्षतिपूर्ति सम्भव नहीं है।

## जीवन बीमा का महत्व

* असमय मृत्यु से संरक्षण
* वृद्धावस्था के लिए बचत
* बचत को बढ़ावा मिलता है।
* निवेश की पहल
* साख - जीवन बीमा पॉलिसी की जमानत पर ऋण मिल सकता है।
* सामाजिक सुरक्षा
* जोखिम स्थानान्तरण
* आश्रित जीवनसाथी

== इंश्योरेंस एजेंट बनने के लिए जरूरी दस्तावेज == ( Archived 2024-02-15 at the वेबैक मशीन)
पैन कार्ड
मोबाइल नंबर
पासपोर्ट साइटफोटो
मूल्य निवासी प्रमाणपत्र
जाति प्रमाण पत्र
ईमेल आईडी
आधार कार्ड
एक्सपीरियं ससर्टिफिकेट

## जीवन बीमा के प्रकार

* आवधिक बीमा पॉलिसी
* आजीवन बीमा पॉलिसी

* सामान्य आजीवन बीमा पॉलिसी
* सीमित भुगतान आजीवन बीमा पॉलिसी
* एकमुस्त प्रिमियम आजीवन बीमा पॉलिसी

* बन्दोबस्ती जीवन बीमा पॉलिसी
* स्वास्थ्य बीमा योजनाएँ
* संयुक्त बीमा पॉलिसी
* समूह जीवन बीमा पॉलिसी
* लाभ सहित एवं लाभ रहित जीवन बीमा पॉलिसी
* दोहरी दुर्घटना बीमा पॉलिसी

## भारत की जीवन बीमा कंपनियों की सूची

1. बजाज अलियांज लाईफ इंश्योरेंस

2. बिरला सनलाईफ लाईफ इंश्योरेंस

3. एचडीएफ़सी स्टैंडर्ड लाईफ इंश्योरेस

4. आईसीआईसीआई प्रुडेंशल लाईफ इंश्योरेंस

5. एक्साइड लाइफ इंश्योरेंस कं लिमिटेड

6. भारतीय जीवन बीमा निगम

7. मैक्स लाइफ इंश्योरेंस कं लिमिटेड

8. मेट लाईफ इंडिया इंश्योरेंस कं लिमिटेड

9. कोटक महिंद्रा ओल्ड म्यूचल लाईफ इंश्योरेंस लिमिटेड

10. एसबीआई लाईफ इंश्योरेंस कं लिमिटेड

11. टाटा एआईजी लाईफ इंश्योरेंस कं लिमिटेड

12. रिलायंस निप्पॉन लाईफ इंश्योरेंस कं लिमिटेड

13. अविवा लाईफ इंश्योरेंस कं इंडिया प्रा. लिमिटेड

14. श्रीराम लाइफ इंश्योरेंस

15. भारती एक्सा लाईफ इंश्योरेंस

16. फ्यूचर जनरल लाईफ इंश्योरेंस

17. आईडीबीआई फोर्टीज़ लाईफ इंश्योरेंस

## इन्हें भी देखें

* बीमा
* भारतीय जीवन बीमा निगम

## बाहरी कड़ियाँ

* टर्म इंश्योरेंस **जीवन बीमा** Archived 2020-06-04 at the वेबैक मशीन
* जानें अपना **जीवन बीमा जीवन बीमा की शब्दावली
* 2025 में भारत 10 सर्वश्रेष्ठ जीवन बीमा पॉलिसी
# २८ जून

|  |  |  |
| --- | --- | --- |
| << | **जून** | >> |
| र | सो | मं | बु | गु | शु | श |
|  | १ | २ | ३ | ४ | ५ | ६ |
| ७ | ८ | ९ | १० | ११ | १२ | १३ |
| १४ | १५ | १६ | १७ | १८ | १९ | २० |
| २१ | २२ | २३ | २४ | २५ | २६ | २७ |
| २८ | २९ | ३० |  |  |  |  |
| **2026** |

**२८ जून** ग्रेगोरी कैलंडर के अनुसार वर्ष का १७९वाँ (लीप वर्ष में १८० वाँ) दिन है। साल में अभी और १८६ दिन बाकी हैं।

## प्रमुख घटनाएँ

* 1919- बर्साय की संधि। प्रथम विश्वयुद्ध की औपचारिक समाप्ति।
* 1922- आयरिश नागरिक युद्ध शुरू।
* 2010-
	+ हावड़ा से मुंबई (कुर्ला) जा रही मिदनापुर जिले में हावड़ा कुर्ला लोकमान्य तिलक ज्ञानेश्वरी सुपर डीलक्स एक्सप्रेस के 13 डिब्बे पटरी से उतर गए जिन्हें विपरीत दिशा से आ रही एक मालगाड़ी ने जोरदार टक्कर मारी जिससे 149 यात्रियों की मौत हो गई और १00 से अधिक घायल हो गए।
	+ तहरीक-ए-तालिबान पाकिस्तान के हथियारों से लैस और आत्मघाती जैकेट पहने 12 आतंकियों के दो समूहों ने लाहौर के गढ़ी साहू और मॉडल टाउन इलाके में स्थित अल्पसंख्यक अहमदी संप्रदाय की दो मस्जिदों में अंधाधुंध गोलियों और ग्रेनेड से हमला किया जिसमें 62 लोगों की मौत हो गई। इन बाद में इन आतंकवादियों को पुलिसने मार गिराया।
	+ 2018 को उत्‍तरप्रदेश के संत कबीर नगर जिले के मगहर में संत कबीर दास की पांच सौवीं पुण्‍यतिथि के अवसर पर प्रधानमंत्री नरेन्‍द्र मोदी ने दो दिवसीय कबीर महोत्‍सव का शुभारंभ किया साथ ही संत कबीर अकादमी की आधारशिला रखी।

```
जन्म - पॉल ब्रुका
```

## जन्म

* पी॰ वी॰ नरसिम्हा राव - **भारत के दसवें प्रधानमंत्री**

## निधन

* 1972 - प्रशान्त चन्द्र महालनोबिस, प्रसिद्ध भारतीय वैज्ञानिक एवं सांख्यिकीविद थे। उन्हें दूसरी पंचवर्षीय योजना के अपने मसौदे के कारण जाना जाता है।

## संन्यास

इयोन मॉर्गन -अंतरराष्ट्रीय क्रिकेट से

## बहारी कडियाँ

* बीबीसी पे यह दिन
# सम्पत्ति का अधिकार

**सम्पत्ति का अधिकार**19(1) से आशय 'निजी सम्पत्ति का अधिकार' प्रदान करने से है। यह एक मानवाधिकार है किन्तु अलग अलग देशों ने अपने विवेकानुसार इस अधिकार को विविध प्रकार से सीमित किया हुआ है। सम्पत्ति का अधिकार संयुक्त राष्ट्रसंघ के मानवाधिकारों की सार्वभौम घोषणा के धारा ७ में वर्णित है। भारत में पहले मूल अधिकार था लेकिन अब इसे हटा दिया गया है इसे 44वे संवैधानिक संशोधन द्वारा 1978 में हटा दिया गया है! Archived 2023-02-24 at the वेबैक मशीन
# गैर सरकारी संगठन

गैर सरकारी संगठन (एनजीओ) या अलाभकारी संगठन (एनपीओ) व्यक्तियों, कार्यकर्ताओं, स्वयं सेवकों (वोलंटीयर्स) और सामाजिक कल्याण में जुटे लोगों का एक समूह अथवा संगठन होता है.गैर सरकारी संगठन या अलाभकारी संगठन एक ऐसा सामाजिक स्वेच्छिक संगठन होता है जिसके बैनर तले सामाजिक कार्यकर्ता, व्यक्तियों का समूह, समुदाय, नागरिक, वोलंटीयर्स आदि जन सेवक समाज के कल्याण और विकास के लिए कार्य करते हैं.

यदि व्यक्तियों का समूह या कोई समुदाय सामाजिक परिवर्तन पर या किसी ऐसे ही मुद्दे पर कार्य करना चाहता है या करता है तो वह भी बिना रजिस्टर्ड की हुई स्वयंसेवी संस्था (NGO) में आता है. एनजीओ रजिस्टर्ड भी हो सकती है और बिना पंजीकरण करवाए भी कोई समूह या संस्था समाज सेवा का कार्य कर सकती है. सरकार अथवा अनुदानदाता संगठनों से आर्थिक सहायता या अनुदान लेने के लिए पंजीकरण की प्रक्रिया जरूरी है. अगर कोई समूह अनुदान नहीं लेना चाहे तो पंजीकरण जरुरी नहीं है.

एनजीओ को किसी भी पंजीकरण प्रक्रिया के माध्यम से पंजीकृत किया जा सकता है. रजिस्ट्रेशन की प्रक्रिया चाहे ट्रस्ट या चैरिटेबल ट्रस्ट, सोसाइटी, नॉन प्रॉफिट कंपनी या किसी अन्य प्रकार के सामाजिक सेवा संस्थान के रूप में संबंधित राज्य और देश के लागू नियमों और कानूनों के तहत पंजीकृत किया गया हो वह संगठन गैर लाभकारी संस्थान (एनजीओ) ही होता है. एनजीओ (गैर सरकारी संगठन) को गैर लाभकारी संस्थान (एनपीओ) भी कहा जाता है. सामाजिक संगठन, धर्मार्थ संगठन, समाज सेवा संस्थान, समाज कल्याण संगठन, सामाजिक विकास संस्थान, स्वेच्छिक संस्थान, नागरिक समाजिक संस्थान, जनसमुदाय आधारित संगठन या अन्य नामों से एनजीओ को जाना जाता है, जो सामान्य तौर पर, यह एक प्रकार का सामाजिक कल्याण संगठन होता है जो समाज कल्याण और समाज के विकास के लिए काम करता है.

## सन्दर्भ
# स्वयंसेवा

**स्वयंसेवा** (Volunteering) से तात्पर्य अपनी इच्छा से दूसरों के लिये मानव या जीव-जन्तु के लिये कार्य करना। इसके बदले में आत्मसम्मान का बोध हो सकता है या अपनी क्षमता का बोध हो सकता है। स्वयंसेवक को कोई आर्थिक लाभ नहीं मिलता है।.

कचरा और गन्दगी एकत्र करते हुए स्वयंसेवक
## सन्दर्भ
# अंतर्नियमावली

किसी कंपनी या संस्था की **अंतर्नियमावली** या **संगम अनुच्छेद** (articles of association या articles of incorporation, of an American or Canadian Company) वह नियमावली है जो भारत, यूके, एवं अन्य अनेक देशों के नियमानुसार कम्पनी की स्थापना के लिये आवश्यक हैं।

## बाहरी कड़ियाँ

* The Office of Public Sector Information
* Companies House (for England, Wales and Scotland)
* Articles of Association (Table A).
# अधिकारिता

**अधिकारिता** (jurisdiction) या **अधिकारक्षेत्र** किसी न्यायिक संस्थान (जैसे कि किसी न्यायालय) को किसी विषय या भौगोलिक क्षेत्र के सम्बन्ध में न्याय करने के अधिकार को कहा जाता है। उदाहरण के लिए, भारतीय न्याय प्रणाली में किसी राज्य की पुलिस और उच्च न्यायालय को उस राज्य के सभी ज़िलों पर आधिकारिता प्राप्त है लेकिन यह उस राज्य की सीमाओं पर समाप्त हो जाती है। अंतर्राष्ट्रीय स्तर पर विश्व व्यापार संगठन को राष्ट्रों के बीच कई प्रकार के व्यापारिक विषयों पर अधिकारिता है।

## इन्हें भी देखें

* न्याय
* विधियों में विरोध

## सन्दर्भ
# आठ घण्टे का कार्य-दिवस आंदोलन

**आठ घण्टे का कार्य-दिवस आंदोलन** या **40-घण्टे का कार्य-सप्ताह आंदोलन** मजदूरों के कार्य-दिवस की अवधि को कम करने के लिए एक आंदोलन था। इस से पहले एक कार्य-दिवस की अवधि 12 से 16 घण्टे होती थी।
# टर्म इंश्योरेंस

**सावधि जीवन बीमा** अथवा **टर्म इंश्योरेंस** अथवा **टर्म लाइफ इंश्योरेंस** (Term life insurance) छोटी अवधि की जीवन बीमा होती है जो सीमित समय के लिए भुगतान की निश्चित दर पर बीमा प्रदान करता है। उक्त समय के बाद अधिमूल्य पर पिछली दर से बीमा करने की कोई गारंटी नहीं होती और बीमाधारक या तो बीमा को छोड़ सकता है या फिर नई शर्तों और भुगतान नियमों के साथ आगे बीमा को जारी रख सकता है। यदि बीमाधारक की उक्त अवधि के दौरान मृत्यु हो जाती है, तो बीमा कंपनी द्वारा बीमित व्यक्ति के परिवार को एक निश्चित राशि का भुगतान किया जाता है। सावधि जीवन बीमा और स्थायी जीवन बीमा अलग-अलग होती हैं जिसमें बीमाधारक को एक निश्चित प्रीमियम पर जीवनभर बीमा की गारंटी मिलती है।

## उपयोग

चूंकि टर्म इंश्योरेंस शुद्ध रूप से मृत्यु पर लाभ देने वाली बीमा है जिसका प्राथमिक उपयोग बीमाधारक या उसके आश्रितों के लिए वित्तीय जिम्मेदारियों में सहायता प्रदान करना है। मृत्यु की स्थिति में यदि बीमाधारक की मृत्यु दुर्घटना, बीमारी अथवा प्राकृतिक कारण होने पर बीमा की राशी आसानी से प्राप्त हो जाती है। आत्महत्या के मामले में प्रणाली भिन्न होती है। बीमाधारक की हत्या की स्थिति में आश्रित को धन की प्राप्ति केवल उस स्थिति में होती है जब वो हत्या में शामिल नहीं हो। बीमाधारक टर्म इंश्योरेंस का चुनाव इसलिए करते हैं क्योंकि यह स्थायी बीमा की तुलना में बहुत सस्ती होता होता है।

## सन्दर्भ
# बंधक बीमा

**गृह ऋण बीमा** (home loan insurance) अथवा **बंधक बीमा** (mortgage insurance) ऋण के लिए आवेदन करते समय ऋणदाताओं (बैंकों) द्वारा मांगी गई गारंटी है। इस बीमा पॉलिसी को किसी बंधक-समर्थित (गिरवी रखी गयी) प्रतिभूति पर करवायी जाती है। गिरवी रखने वाले व्यक्ति द्वारा बीमा राशी चुकाने में असमर्थतता की स्थिति में ऋणदाता या निवेशक बंधक ऋण बीमा से नुकसान की भरपाई करता है। बीमाकर्ता के की इच्छा के अनुसार बंधक बीमा सार्वजनिक या निजी हो सकता है।

## सामान्य नियम

सामान्यतः अचल संपत्ति ऋण लम्बे वक्त के लिए जाते हैं अतः ऐसे इस लम्बी अवधि में यदि ऋण लेने वाला व्यक्ति अपनी नौकरी खो देता है अथवा व्यापार में नुकसान हो जाता है या किसी बिमारी के कारण या निधन के कारण सम्बंधित व्यक्ति ऋण चुकाने में असफल हो जाये तो उस स्थिति में उस ऋण से होने वाले नुकसान की भरपाई के लिए ऋणदाता बीमा की मांग करता है।

## ऑस्ट्रेलिया

ऑस्ट्रेलिया में ऋण लेने वाले को गृह ऋण के लिए क्रय मूल्य के 80% से अधिक बंधक बीमा का भुगतान ऋणदाता को करना होता है।

## भारत

भारत में सामान्य रूप से गृह ऋण के लिए बीमा लेना आवश्यक नहीं है लेकिन सामन्यतः ऋणदाता बीमरहित ऋण देने से मना कर देते हैं। हालांकि इसके लिए वो ऋण की राशी बढ़ा देते हैं और ऋण लेते समय इसका भुगतान ऋणदाता द्वारा किया जाता है और बाद में सामान्य ऋण के साथ इसका किस्तों में भुगतान प्राप्त करता है।

## सिंगापुर

सिंगापुर में यदि हाउसिंह एंड डेवलप्मेट बोर्ड (आवास और विकास समिति) के घरों के मालिक बंधक पर मासिक किस्त का भुगतान करने के लिए अपने केंद्रीय भविष्य निधि (सीपीएफ) खातों में शेष राशि का उपयोग करते हैं तो उनके लिए बंधक बीमा कराना अनिवार्य है। हालांकि उनके पास सीपीएफ बोर्ड या निर्धारित निजी बीमाकर्ताओं द्वारा प्रशासित बंधक बीमा चुनने का विकल्प है। दूसरी ओर, सिंगापुर में निजी घरों के मालिकों के लिए बंधक बीमा लेना अनिवार्य नहीं है।

## सन्दर्भ
# बीमा पॉलिसी

बीमा के सन्दर्भ में, बीमा करने वाले तथा बीमा कराने वाले के बीच जो संविदा (समझौता) होता है उसे **बीमा पॉलिसी** (इंश्योरेंस पालिसी) कहते हैं। बीमा पॉलिसी में यह लिखा होता है कि अमुक स्थिति में (जैसे दुर्घटना से मृत्यु होने पर) बीमाधारक को बीमा करने वाली कम्पनी इतना पैसा देगी। इस 'वादे' के बदले में बीमाधारक को कुछ पैसा एक बार या नियमित अन्तराल पर देना पड़ता है, जिसे 'प्रीमियम' (premium) कहते हैं।

## इन्हें भी देखें

* बीमा
* जीवन बीमा
# भारत में बीमा

भारत में बीमा के क्षेत्र में सार्वजनिक क्षेत्र के संस्थान तथा निजी कम्पनिया दोनों कार्यरत हैं। भारतीय संविधान में बीमा को केन्द्रीय सूची में रखा गया है जिसका अर्थ है कि केवल केन्द्र सरकार ही बीमा के क्षेत्र में नियम बना सकती है।

सन २००० से भारत के बीमा क्षेत्र में निजी कम्पनियों को भी कार्य करने की छूट दे दी गयी।

## इन्हें भी देखें

* भारतीय जीवन बीमा निगम
* बीमा विनियामक और विकास प्राधिकरण
# लियोन जौहॉक्स

| **लियोन जौहॉक्स** |
| --- |
|  |
| जन्म |
1 जुलाई 1879 पैंटिन, फ़्रांस |
| मौत |
28 अप्रैल 1954(1954-04-28) (उम्र 74 वर्ष) पेरिस, फ़्रांस |
| समाधि |
पेर लाशेज कब्रिस्तान |
| जीवनसाथी | * कैथरीन मेटरनिच (शादी 1904-1946)
* ऑगस्टीन ब्रुचलेन (शादी 1946- )
 |
|
पेर लाशेज कब्रिस्तान |
| पुरस्कार | * नोबेल शांति पुरस्कार (1951)
* लीजन ऑफ़ ऑनर
 |

**लियोन जौहॉक्स** (1 जुलाई 1879, पेरिस, फ्रांस - मृत्यु 28 अप्रैल 1954, पेरिस) एक फ्रांसीसी समाजवादी और ट्रेड-यूनियन नेता थे। ये अंतर्राष्ट्रीय श्रम संगठन के संस्थापकों में से एक थे। उन्हें 1951 में शांति के लिए नोबेल पुरस्कार से सम्मानित किया गया था।
16 साल की उम्र से ही माचिस की फैक्ट्री में काम करने वाले जौहॉक्स जल्द ही क्रांतिकारी सिंडिकलिज़्म के प्रमुख प्रचारकों में से एक बन गए। 1906 तक वे माचिस बनाने वाले मज़दूरों की यूनियन के राष्ट्रीय सचिव बन गए। 1909 में उन्हें 'कॉन्फेडरेशन जेनेरेल डू ट्रैवेल' (सी.जी.टी.:- जनरल कॉन्फेडरेशन ऑफ़ लेबर) का महासचिव नियुक्त किया गया।

## जीवन-परिचय

इनका जन्म फ्रांस के सीन-सेंट-डेनिस के पैंटिन में हुआ था। उन्हें अपने दादा और पिता से क्रांतिकारी विचार विरासत में मिले थे। उनके दादा ने 1848 की क्रांति में हिस्सा लिया था और उनके पिता उस 'कम्यून' का हिस्सा थे जिसने फ्रेंको-प्रशियन युद्ध के बाद कुछ समय के लिए पेरिस पर नियंत्रण किया था। इनके पिता ने 1880 में नगरपालिका की कम वेतन वाली नौकरी छोड़ दी और ऑबरविलियर्स में माचिस की एक फैक्ट्री में मज़दूर के तौर पर काम करने लगे। लियोन ने वहाँ बारह साल की उम्र तक प्राइमरी स्कूल में पढ़ाई की। इसके बाद उन्होंने स्कॉलरशिप पर नौ महीने तक 'लिसी कोलबर्ट' में पढ़ाई की। लेकिन जब हड़ताल के कारण उनके पिता की कमाई बंद हो गई, तो उन्हें स्कूल से हटा लिया गया। उन्होंने 'डिडरो वोकेशनल स्कूल' में एक साल बिताया, लेकिन फिर खुद और परिवार का खर्च उठाने के लिए अपनी पढ़ाई छोड़ दी।

## सन्दर्भ
# धर्मनिरपेक्षता

**धर्मनिरपेक्षता, पंथनिरपेक्षता** या **सेक्युलरवाद** धार्मिक संस्थानों व धार्मिक उच्चपदधारियों से सरकारी संस्थानों व राज्य का प्रतिनिधित्व करने हेतु शासनादेशित लोगों के पृथक्करण का सिद्धान्त है। यह एक आधुनिक राजनैतिक एवं संविधानी सिद्धान्त है। धर्मनिरपेक्षता के मूलत: दो प्रस्ताव है १) राज्य के संचालन एवं नीति-निर्धारण में धर्म का हस्तक्षेप नहीं होना चाहिए। २) सभी धर्म के लोग कानून, संविधान एवं सरकारी नीति के आगे समान है।

## इतिहास

धर्मनिरपेक्षता (सेक्यूलरिज़्म) शब्द का पहले-पहल प्रयोग बर्मिंघम के जॉर्ज जेकब हॉलीयाक ने सन् 1846 के दौरान, अनुभवों द्वारा मनुष्य जीवन को बेहतर बनाने के तौर तरीक़ों को दर्शाने के लिए किया था। उनके अनुसार, “आस्तिकता-नास्तिकता और धर्म ग्रंथों में उलझे बगैर मनुष्य मात्र के शारीरिक, मानसिक, चारित्रिक, बौद्धिक स्वभाव को उच्चतम संभावित बिंदु तक विकसित करने के लिए प्रतिपादित ज्ञान और सेवा ही धर्मनिरपेक्षता है”।

## छद्म धर्मनिरपेक्षता

धर्मनिरपेक्ष देशों में धर्मनिरपेक्षता को बनाए रखने के लिए तमाम तरह के संविधानिक क़ायदे कानून हैं। परंतु प्रायः राष्ट्रों के ये क़ायदे क़ानून समय-समय पर अपना स्वरूप बहुसंख्य जनता के धार्मिक विश्वासों से प्रेरित हो बदलते रहते हैं, या उचित स्तर पर इन कानूनों का पालन नहीं होता, या प्रत्यक्ष अप्रत्यक्ष स्तर पर इनमें ढील दी जाती रहती हैं। यह छद्म धर्मनिरपेक्षता है।

## इन्हें भी देखें

* धर्मनिरपेक्ष राज्य यह एक राज्य के अस्तित्व  के लिए बहुत आवश्यक है यह राज्य का एक महत्वपूर्ण अंग है

## सन्दर्भ

## बाहरी कड़ियाँ

* धर्मनिरपेक्षता – एक नई सोच (छींटें और बौछारें)
* Secularism 101: Religion, Society, and Politics
* SecularSites
* Institute for the Study of Secularism in Society and Culture
* Freethought Bibliography--Major Secular Texts

साँचा:Theology

साँचा:Relpolnav
# धर्म की स्वतंत्रता

धार्मिक स्वतंत्रता और फ्लशिंग रिमॉन्स्ट्रेंस की स्मृति में एक अमेरिकी डाक टिकट
**धर्म की स्वतंत्रता** या **धार्मिक स्वतंत्रता** (जिसे **धर्म या विश्वास की स्वतंत्रता** के रूप में भी जाना जाता है) वह सिद्धांत है जो किसी व्यक्ति या समुदाय को सार्वजनिक या निजी रूप से, शिक्षण, अभ्यास, पूजा और पालन में धर्म या विश्वास प्रकट करने की स्वतंत्रता का समर्थन करता है।

धार्मिक स्वतंत्रता की अवधारणा में धर्मनिरपेक्ष उदारवाद शामिल है। कुछ लोगों के अनुसार धार्मिक स्वतंत्रता के लिए धर्मनिरपेक्षता के सत्तावादी संस्करण इसमें शामिल नहीं होना आवश्यक हैं।

## इतिहास

ऐतिहासिक रूप से पूजा की स्वतंत्रता को अक्सर दंडात्मक कराधान, दमनकारी सामाजिक कानून और राजनीतिक वंचना के माध्यम से सीमित किया गया है। आमतौर पर विद्वानों द्वारा उद्धृत एक उदाहरण इस्लामी शरिया कानून के तहत धिम्मिस की स्थिति है।

साइरस महान ने लगभग 550 ई.पू. में अकेमेनिड साम्राज्य की स्थापना की, तथा सम्पूर्ण साम्राज्य में धार्मिक स्वतंत्रता की अनुमति देने की एक सामान्य नीति की शुरुआत की, जिसका उल्लेख उन्होंने साइरस सिलेंडर पर किया।

### प्राचीन रोमन नीति

रोमनों ने यहूदी धर्म सहित अधिकांश धर्मों को सहन किया, और स्थानीय लोगों को अपने स्वयं के देवताओं की पूजा जारी रखने के लिए प्रोत्साहित किया। हालाँकि, उन्होंने ईसाई धर्म को बर्दाश्त नहीं किया, क्योंकि ईसाईयों ने सम्राट के आधिकारिक पंथ को सम्मान देने से इनकार कर दिया था, जब तक कि इसे 311 में रोमन सम्राट गैलेरियस द्वारा वैध नहीं कर दिया गया।

### भारत

**भारत में धार्मिक सहिष्णुता: अतीत की विरासत और भविष्य के लिए एक वादा**

प्राचीन यहूदी 2,500 साल पहले अपनी मातृभूमि इजराइल में उत्पीड़न से बचकर आधुनिक भारत में बस गए और उन्हें कभी यहूदी-विरोध का सामना नहीं करना पड़ा।

## सन्दर्भ

## बाहरी कड़ियाँ

* विदेश संबंध परिषद पर धर्म और विदेश नीति पहल Archived 2009-09-16 at the लाइब्रेरी ऑफ़ कॉंग्रेस Web Archives।
* धर्म की जटिलता और अंतर्राष्ट्रीय कानून में "धर्म" की परिभाषा हार्वर्ड कॉलेज के अध्यक्ष और साथियों द्वारा हार्वर्ड मानवाधिकार जर्नल लेख (2003)
* मानवाधिकार संक्षिप्त संख्या 3, धर्म और विश्वास की स्वतंत्रता ऑस्ट्रेलियाई मानवाधिकार और समान अवसर आयोग (HREOC)